Film Preboj ne izgublja časa. ­Govori o partizanskem preboju okupatorjevega obroča na Menini planini in tja nas nemudoma odpelje. Brez uverture, uvoda, zavlačevanja, razlaganja. Ve se, kdo so dobri in kdo slabi. ­Nekaj tipk pisalnega stroja se dotakne papirja, na katerega piše svojo zgodbo pripovedovalec Franc ­Sever - Franta, in že smo in ­medias res.Marec, 1945. Debela zaplata snega še pokriva planoto in redek gozd okoli nje. Četo pestijo mraz, utrujenost, pomanjkanje hrane in streliva. Partizani so ujeti na višini 1500 metrov, obkoljeni s sovragom. Naših je 500, Nemcev (menda) 12.000. Že ta podatek je dovolj za dramo.Skozi ...